РЕШЕНИЕ EUMM GEORGIA/1/2009 НА КОМИТЕТА ПО ПОЛИТИКА И СИГУРНОСТ
от 31 юли 2009 година
относно удължаването на мандата на ръководителя на мисията за наблюдение на Европейския съюз в Грузия, EUMM Georgia
(2009/619/ОВППС)
КОМИТЕТЪТ ПО ПОЛИТИКА И СИГУРНОСТ,
като взе предвид Договора за Европейския съюз, и по-специално член 25, трета алинея от него,
като взе предвид Съвместно действие 2008/736/ОВППС от 15 септември 2008 г. относно мисията за наблюдение на Европейския съюз в Грузия (EUMM Georgia) (1), и по-специално член 10, параграф 1 от него,
като има предвид, че:
(1)
Съгласно член 10, параграф 1 от Съвместно действие 2008/736/ОВППС Комитетът по политика и сигурност (КПС) е оправомощен в съответствие с член 25 от Договора да взема съответните решения с цел упражняване на политическия контрол и стратегическото ръководство на мисията EUMM Georgia, и по-специално решението за назначаване на ръководител на мисията.
(2)
На 16 септември 2008 г. по предложение на генералния секретар/върховен представител КПС назначи с Решение EUMM /1/2008 (2) г-н Hansjörg HABER за ръководител на мисията EUMM Georgia до 15 септември 2009 г.
(3)
На 16 юли 2009 г. генералният секретар/върховен представител предложи на КПС да удължи мандата на г-н Hansjörg HABER за още една година до 15 септември 2010 г.,
РЕШИ:
Член 1
Мандатът на г-н Hansjörg HABER като ръководител на мисията за наблюдение на Европейския съюз в Грузия (EUMM Georgia) се удължава до 15 септември 2010 г.
Член 2
Настоящото решение поражда действие от деня на приемането му.
То се прилага до 15 септември 2010 г.
Съставено в Брюксел на 31 юли 2009 година.